ลามหนัก! ความสัมพันธ์ทางการทูต "ญี่ปุ่น-เกาหลี" กระทบยอดขายรถยนต์ลดฮวบ - FINNOMENA
รายงานยอดขายรถยนต์แบรนด์ญี่ปุ่นในเกาหลีใต้ในเดือน ก.ค. ลดลง เนื่องจากความสัมพันธ์ทางการทูตที่ย่ำแย่ระหว่างญี่ปุ่นกับเกาหลีใต้
6 ส.ค. 2562

รายงานยอดขายรถยนต์แบรนด์ญี่ปุ่นในเกาหลีใต้ในเดือน ก.ค. ลดลง เนื่องจากความสัมพันธ์ทางการทูตที่ย่ำแย่ระหว่างญี่ปุ่นกับเกาหลีใต้
ซึ่งนำไปสู่การที่ญี่ปุ่นลบชื่อเกาหลีใต้ออกจาก “บัญชีขาว” หรือประเทศที่ได้รับสิทธิพิเศษทางการค้ากับญี่ปุ่น ยิ่งเป็นการเพิ่มความตึงเครียดระหว่างสองชาติ ขณะที่ในเกาหลีใต้เกิดกระแสต่อต้านสินค้าญี่ปุ่น
โดยยอดจำหน่ายของ “โตโยต้า มอเตอร์” ในเกาหลีใต้ลดลง 32% จากปีที่ผ่านมา ส่วน “ฮอนด้า มอเตอร์” ก็มียอดจำหน่ายลดลงถึง 34% จากปีที่แล้วด้วยเช่นกัน
ขณะที่แบรนด์ Uniqlo ของญี่ปุ่นเริ่มได้รับผลกระทบจากพิษการเมืองระหว่างประเทศ โดยยอดขายของยูนิโคลในเกาหลีใต้ลดลงถึง 40% ในเดือนที่แล้ว ซึ่งทำให้บริษัทเริ่มวางแผนที่จะปรับปรุงหรือปิดสาขาบางแห่ง
ทั้งนี้ด้วยจำนวนสาขาที่มากถึง 186 แห่งทำให้เกาหลีใต้ถือเป็นตลาดใหญ่อันดับ 2 ของยูนิโคลในต่างประเทศรองจากจีนแผ่นดินใหญ่
ที่มา : https://www.prachachat.net/world-news/news-357566
https://mgronline.com/around/detail/9620000074381
แท็ก:
แชร์บทความ: